હૈદરાબાદ: 2014ની લોકસભા ચૂંટણીમાં પીએમ મોદીને ચૂંટણી જીતાડવામાં અને દેશ-વિદેશમાં બ્રાન્ડ મોદીને ઊભી કરવામાં મહત્વનો ભાગ ભજવનારા ઈલેક્શન સ્ટ્રેટેજિસ્ટ પ્રશાંત કિશોરે આ વખતની લોકસભા ચૂંટણીમાં કોઈપણ પક્ષ માટે કામ નહીં કરતા હોવાનું જણાવ્યું છે. ચૂંટણી રણનીતિ ઘડવામાં માહેર પ્રશાંત કિશોરે કહ્યું કે, તેઓ 2019ની લોકસભા ચૂંટણી માટે પ્રચાર રણનીતિ અભિયાનમાં સામેલ નહીં થાય. કિશોરે કહ્યુંકે, તેઓ જે ક્ષેત્રમાંથી આવ્યા છે, તે ક્ષેત્રમાં જ પાછા ફરવા ઈચ્છે છે. તેમણે જણાવ્યું કે, તેઓ નેતાઓ સાથે ઘણું કામ કરી ચૂક્યા છે. સાથે જ રાજકારણમાં ઝંપાલવવાના મીડિયા રિપોર્ટસને પણ તેમણે ફગાવી દીધા.